73 करोड़ रुपए से बनेंगे 2 आरआेबी रेलवे राज्य सरकार देगी अंशदान
कोस्ट शेयरिंग नहीं होने से अटका पड़ा था निर्माण कार्य का मामला
भास्करन्यूज | जालोर
रेलबजट 2015 में स्वीकृति जिले के तीन आरओबी में से 2 के लिए राज्य सरकार ने भी अपनी ओर से अंशदान की घोषणा कर दी है। जिसके बाद अब जालोर जिले में स्वीकृति दो आरओबी के लिए जल्द ही निर्माण कार्य शुरू हो सकता है। जबकि जालोर-लेटा मार्ग पर हाईवे प्रस्तावित होने से अभी इसकी स्वीकृति जारी नहीं हुई है।
पूर्व रेल बजट में लेटा-जालोर मार्ग पर सी-48 पर, जालोर-बागरा सी-56 और मालवाड़ा के पास सी-109 पर आरओबी की घोषणा की गई थी। जिसके बाद रेलवे और पीडब्ल्यूडी विभाग की टीमों ने इन स्थानों पर फिजिबिलिटी सर्वे भी किया था, जो सकारात्मक रहा था। लेकिन राज्य सरकार और रेलवे के बीच अंशदान तय नहीं होने से यह मामला अटका पड़ा था। इसके लिए रेलवे की ओर से रिपोर्ट राज्य सरकार को भेजी गई थी। जिसके बाद हाल ही में रेलवे ने अंशदान की घोषणा की गई। जिसके अनुसार कुल लागत का लगभग 50 प्रतिशत अंशदान रेलवे और 50 प्रतिशत अंशदान राज्य सरकार की ओर से किया जाएगा। दोनों आरओबी की कार्यकारी एजेंसी रेलवे है। इसलिए जनरल अरेंजमेंट ड्राइंग बनाने के साथ-साथ यह काम रेलवे की ओर से किया जाएगा।
जबकि जालोर-लेटा मार्ग पर आरओबी का निर्माण नेशनल हाईवे प्रस्तावित होने से अभी अटका पड़ा है।
^जिले में स्वीकृति तीन आरओबी में से दो के लिए राज्य सरकार की ओर से अंशदान जारी किया गया है। आरओबी के लिए कार्यकारी एजेंसी रेलवे है। इसलिए यह कार्य उन्हें करना है। -एनके माथुर, एसई, पीडब्ल्यूडी, जालोर
समदड़ी-भीलड़ी रेल खंड से प्रतिदिन 45 से 50 मालगाडिय़ां गुजरती है। ऐसे में तीनों ही रेलवे क्रॉसिंग बार बार बंद हो जाती है। आपात स्थिति में वाहन चालकों को ट्रेन के गुजरने के बाद क्रॉसिंग के खुलने का इंतजार करना पड़ता है। इस स्थिति में कई बार लोगों को गंभीर परेशानी का सामना भी करना पड़ जाता है। इन सभी स्थितियों को देखते हुए जिले के तीनों ही क्रॉसिंग पर आरओबी प्रस्तावित किए गए थे। जिनकी इस बार रेल बजट में स्वीकृति मिली थी, लेकिन राज्य सरकार की ओर से इनके लिए बजट का इंतजार था, जो अब जारी किया गया है।
लग जाएगा तीन साल का समय
तीनोंही आरओबी के लिए फिजिबिलिटी सर्वे हो चुका है। लेकिन राज्य सरकार की ओर से अभी केवल दो आरओबी के लिए अंशदान जारी किया गया है। यह स्थिति बालोतरा-सियाणा-जालोर-सांडेराव नेशनल हाईवे-325 घोषित होने के कारण बन रही है। हाईवे बनने से जालोर में आरओबी हाईवे ऑथोरिटी बना सकता है। इसलिए जालोर-लेटा मार्ग क्रॉसिंग पर आरओबी के लिए अंशदान की घोषणा नहीं की गई है। विभागीय जानकारी के अनुसार एक आरओबी निर्माण में लगभग तीन साल का समय लग जाएगा।
यह है दोनों आरओबी की कुल लागत
हालही में राज्य सरकार की ओर से राज्य भर में कुल 12 आरओबी के लिए अंशदान की घोषणा की गई है। इनमें जालोर जिले के दो आरओबी भी शामिल है। जानकारी के अनुसार जालोर-मारवाड़ बागरा रेलवे क्रॉसिंग संख्या सी-56 पर कुल 36.65 करोड़ रुपए व्यय किए जाएंगे। इसी तरह मालरवाड़ा के पास सी-109 पर 36.65 करोड़ रुपए व्यय किए जाएंगे। गौरतलब है रेलवे के अधिकारियों ने आरओबी स्वीकृति होने के दौरान ही यह बता दिया था कि प्रत्येक आरओबी पर लगभग 35 करोड़ रुपए होने है।
1 का निर्माण क्यों अटका
रेल बजट में 3 आरओबी स्वीकृत हुए। इसमें से लेटा-जालोर मार्ग पर सी-48 पर बनने वाला आरओबी अटक गया है। यहां हाइवे प्रस्तावित होने के कारण यह निर्णय लिया गया है।
2 आरओबी का निर्माण
जालोर बागरा सी-56 और मालवाड़ा के पास सी-109 पर आरओबी बनेगा। रेलवे और पीडब्लूडी की टीमों ने फिजिबिलिटी सर्वे कर दिया है। रेलवे राज्य सरकार का अंशदान भी तय हो गया है।
जालोर. जालोर-बागरा रोड पर स्थित क्रॉसिंग सी-56।
hin_Deva hin_Deva bho_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mar_Deva awa_Deva bho_Deva